Nådendal

Nådendal (finsk: Naantali) er en finsk by og kommune i landskapet Egentliga Finland. Den grenser til kommunene Reso, Åbo, Pargas, Gustavs, Tövsala, Virmo og Masku. Nådendal er en finskspråklig kommune, men 1,3% av befolkningen har svensk som morsmål. Nådendal har .

1. januar 2009 ble kommunene Rimito, Merimasku og Velkua slått sammen med Nådendal kommune. Som følge av sammenslåingen økte Nådendal kommunes landareal fra 51,93 km² til 283,50 km² og innbyggertallet fra  til  per 31. desember 2008.

Byen vokste opp rundt et birgittinerkloster som ble anlagt i Nådendal i 1443. Klosteret bar det latinske navnet Vallis Gratiae, derav navnet Nådendal. På 1800-tallet ble byen kjent for sitt kurbad. 

I Nådendal ligger den finske presidents sommerresidens Gullranda (fi. Kultaranta). 

Muminvärlden (fi. Muumimaailma) er en kjent turistattraksjon i Nådendal. Dette er en barnevennlig opplevelsespark med Tove Janssons mummitroll som tema. Parken ble anlagt i 1993. 

Hver sommer den 27. juli feires syvsoverdagen i Nådendal. Feiringen fant sted første gang i 1889.

Nådendal kraftverk er opprinnelig et kullkraftverk fra 1972, på i alt 366 MW effekt. Det har blitt modernisert til også å kunne brenne fyringsolje og biomasse.
 Referanser 

 Eksterne lenker 

 Uppslagsverket Finland, Nådendal
 Nådendal stad

Kategori:Byer i Västra Finlands län
Kategori:Bosetninger i Finland
Kategori:Kommuner i Egentliga Finland
Kategori:Birgittinerordenen